Comisia Europeană a înrăutățit prognoza de deficit pentru România
Comisia Europeană a înrăutățit prognoza de deficit pentru România și a avertizat că deficitul guvernamental va urca la 6,9% din PIB în 2024 și la 7% din PIB în 2025 din cauza creșterii cheltuielilor, conform previziunilor economice de primăvară publicate miercuri de Executivul comunitar. Pe de altă parte, Comisia a îmbunătățit ușor, la 3,3%, estimările privind creșterea economiei românești în acest an, ca efect al accelerării consumului privat și veniturilor mai mari.